Διονύσης Σκουλίδας

Ο Διονύσης «Σκουλίδας (29 Ιουλίου 1997, Μαρούσι) είναι Έλληνας επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τον Ολυμπιακό Β.

Νεανική σταδιοδρομία 
Ο Σκουλίδας έπαιξε από νεαρή ηλικία με τις ομάδες νέων της ΑΕΚ Περιστερίου και του Γ.Σ. Περιστερίου, πριν ξεκινήσει την επαγγελματική του σταδιοδρομία.

Επαγγελματική σταδιοδρομία 
Ο Σκουλίδας έπαιξε για πρώτη φορά στην Α1 Εθνική στις 11 Απριλίου 2012, σε ηλικία 14 ετών. Αυτός ήταν ο μοναδικός αγώνας που έπαιξε κατά τη διάρκεια της σεζόν 2011–12. Την υπόλοιπη σεζόν, έπαιξε στην ομάδα νέων του Περιστερίου.

Την επόμενη σεζόν, 2012–13, έπαιξε μόνο στην ομάδα νέων του Περιστερίου. Τις σεζόν 2013–14 και 2014–15, έπαιξε με το Περιστέρι στην Β΄ Εθνική. Ο Σκουλίδας υπέγραψε το πρώτο του επαγγελματικό συμβόλαιο με την ομάδα ανδρών του Περιστερίου το 2015, σε ηλικία 18 ετών, αφού απέρριψε μια προσφορά από την ΑΕΚ και ανανέωσε το συμβόλαιό του με το Περιστέρι, προκειμένου να έχει περισσότερο χρόνο παιχνιδιού. Ττην επόμενη σεζόν, 2015–16, έπαιξε με το Περιστέρι στην Α2 Εθνική.

Τον Ιούλιο του 2016, ο Σκουλίδας μετακινήθηκε στην ΑΕΚ. Τη σεζόν 2017-18, αγωνίστηκε ως δανεικός στον Κόροιβο Αμαλιάδας. 

Τον Ιούλιο του 2018, εντάχθηκε με ελεύθερη μεταγραφή στον Χολαργό για τη σεζόν 2018-19.

Τη σεζόν 2019-20, αγωνίστηκε με τον Χαρίλαο Τρικούπη Μεσολογγίου στην Α2 Εθνική.

Για τη σεζόν 2020-21, ο Σκουλίδας εντάχθηκε στον Ολυμπιακό Β στην Α2 Εθνική.

Εθνική ομάδα 
Με την Εθνική Ελλάδας U16, ο Σκουλίδας έπαιξε στο Ευρωπαϊκό Πρωτάθλημα U16 του 2012. Έπαιξε επίσης με την Ελλάδα στο Διεθνές Τουρνουά TBF U16 του 2013 στη Σαγγαρία της Τουρκίας, όπου βοήθησε την Ελλάδα να κερδίσει το χρυσό μετάλλιο. Έπαιξε επίσης στο Ευρωπαϊκό Πρωτάθλημα U16 του 2013, όπου κέρδισε το χάλκινο μετάλλιο.

Ο Σκουλίδας έπαιξε επίσης στο Ευρωπαϊκό Πρωτάθλημα U18 του 2014, στο Παγκόσμιο Κύπελλο U19 του 2015, το Ευρωπαϊκό Πρωτάθλημα U18 του 2015, όπου κέρδισε χρυσό μετάλλιο και στην 2ο κατηγορία του Ευρωπαϊκού Πρωταθλήματος U20 του 2016, όπου κέρδισε το χάλκινο μετάλλιο. Έπαιξε επίσης στο Ευρωπαϊκό Πρωτάθλημα U20 του 2017, όπου κέρδισε το χρυσό μετάλλιο.

Παραπομπές

Εξωτερικοί σύνδεσμοι 
 Προφίλ στη FIBA
 Προφίλ στο RealGM.com
 Προφίλ στο Eurobasket.com
 Προφίλ στην Basket League Ελλάδας
 Προφίλ στο Draftexpress.com 
 Προφίλ στο NBADraft.net

Έλληνες καλαθοσφαιριστές
Σμολ φόργουορντ
Καλαθοσφαιριστές Εθνικής Ελλάδας Κ16
Καλαθοσφαιριστές Εθνικής Ελλάδας Κ18
Καλαθοσφαιριστές Εθνικής Ελλάδας Κ19
Καλαθοσφαιριστές Εθνικής Ελλάδας Κ20
Καλαθοσφαιριστές Περιστερίου
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Καλαθοσφαιριστές ΑΕΚ
Καλαθοσφαιριστές Κόροιβου Αμαλιάδας
Καλαθοσφαιριστές Α.Ε. Χολαργού
Καλαθοσφαιριστές Γ.Σ. Χαρίλαου Τρικούπη Μεσολογγίου
Καλαθοσφαιριστές Α2 Εθνικής Ελλάδας
Καλαθοσφαιριστές Ολυμπιακού Β - Αναπτυξιακής Ομάδας
Καλαθοσφαιριστές Ελευθερούπολης